CELEX: 32014R0500
Language: lv
Date: 2014-03-11 00:00:00
Title: Komisijas Deleģētā regula (ES) Nr. 500/2014 ( 2014. gada 11. marts ), ar kuru papildina Eiropas Parlamenta un Padomes Regulu (ES) Nr. 1308/2013, grozot Komisijas Regulu (EK) Nr. 288/2009 attiecībā uz atbalsta piešķiršanu par papildu pasākumiem, kas ietilpst programmā skolu apgādei ar augļiem un dārzeņiem

16.5.2014   
            
            
               LV
            
            
               Eiropas Savienības Oficiālais Vēstnesis
            
            
               L 145/12
            
         KOMISIJAS DELEĢĒTĀ REGULA (ES) Nr. 500/2014
   (2014. gada 11. marts),
   ar kuru papildina Eiropas Parlamenta un Padomes Regulu (ES) Nr. 1308/2013, grozot Komisijas Regulu (EK) Nr. 288/2009 attiecībā uz atbalsta piešķiršanu par papildu pasākumiem, kas ietilpst programmā skolu apgādei ar augļiem un dārzeņiem
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 24. panta 1. punkta c) apakšpunktu un 2. punkta b) apakšpunktu,
   tā kā:
   
               (1)
            
            
               Regula (ES) Nr. 1308/2013 no 2014. gada 1. janvāra atceļ un aizstāj Padomes Regulu (EK) Nr. 1234/2007 (2).
            
         
               (2)
            
            
               Regulas (ES) Nr. 1308/2013 23. panta 1. punkta b) apakšpunktā noteikts, ka Savienības atbalstu, ko piešķir saskaņā ar programmu skolu apgādei ar augļiem un dārzeņiem, var saņemt arī par papildu pasākumiem, kas vajadzīgi, lai programma būtu vēl iedarbīgāka. Tāpēc jādefinē šādu pasākumu mērķi un saistītās izmaksas un jānosaka, kuras no šīm izmaksām dod tiesības uz Savienības atbalstu.
            
         
               (3)
            
            
               Komisijas Regula (EK) Nr. 288/2009 (3) paredz noteikumus, ar kādiem piemēro programmu skolu apgādei ar augļiem un dārzeņiem, un jo īpaši dalībvalstu pienākumu savās stratēģijās aprakstīt papildu pasākumus, ko tās plāno pieņemt, lai nodrošinātu programmas sekmīgu īstenošanu. Regulā paredzēti arī noteikumi attiecībā uz izmaksām, par kurām var saņemt Savienības atbalstu. Tādēļ ir lietderīgi grozīt Regulu (EK) Nr. 288/2009, lai tajā iekļautu noteikumus par papildu pasākumiem, kā minēts Regulas (ES) Nr. 1308/2013 23. panta 1. punkta b) apakšpunktā.
            
         
               (4)
            
            
               Regulas (EK) Nr. 288/2009 4. panta 1. punktā paredzēts, ka dalībvalstis, kuras izveido programmu skolu apgādei ar augļiem un dārzeņiem, var pieteikties uz Savienības atbalstu vienā vai vairākos periodos no 1. augusta līdz 31. jūlijam. Lai ņemtu vērā mācību gada periodiskumu, jaunie noteikumi par papildu pasākumiem būtu jāpiemēro no 2014. gada 1. augusta,
            
         IR PIEŅĒMUSI ŠO REGULU.
   1. pants
   Grozījumi Regulā (EK) Nr. 288/2009
   Regulu (EK) Nr. 288/2009 groza šādi:
   
               1)
            
            
               regulas 3. panta 4. punktu aizstāj ar šādu:
               “4.   Dalībvalstis savās stratēģijās paredz papildu pasākumus, kas minēti Eiropas Parlamenta un Padomes Regulas (ES) Nr. 1308/2013 (4) 23. panta 1. punkta b) apakšpunktā. Ar šiem papildu pasākumiem atbalsta augļu un dārzeņu izdalīšanu, un tie ir tieši saistīti ar mērķiem, kas paredzēti programmā skolu apgādei ar augļiem un dārzeņiem, un tādējādi īstermiņā un ilgtermiņā palielina augļu un dārzeņu lietošanu uzturā un veido veselīgas ēšanas paradumus. Šie pasākumi var aptvert arī vecākus un skolotājus.
               
                  (4)  Eiropas Parlamenta un Padomes 2013. gada 17. decembra Regula (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (OV L 347, 20.12.2013., 671. lpp.).”;"
						
            
         
               2)
            
            
               regulas 5. pantu groza šādi:
               
                           a)
                        
                        
                           panta 1. punktu groza šādi:
                           
                                       i)
                                    
                                    
                                       punkta pirmās daļas b) apakšpunktam pievieno šādu iv) punktu:
                                       
                                                   “iv)
                                                
                                                
                                                   izmaksas par papildu pasākumiem, kas minēti Regulas (ES) Nr. 1308/2013 23. panta 1. punkta b) apakšpunktā, un jo īpaši:
                                                   
                                                               —
                                                            
                                                            
                                                               izmaksas par degustācijas stundu organizēšanu, dārzkopības mācību kursu izstrādi un uzturēšanu, lauku saimniecību apmeklējumiem un tiem līdzīgām darbībām, kuru mērķis ir atjaunot bērnos saikni ar lauksaimniecību,
                                                            
                                                         
                                                               —
                                                            
                                                            
                                                               izmaksas par pasākumiem, kuru mērķis ir izglītot bērnus par lauksaimniecību, veselīgas ēšanas paradumiem un vides jautājumiem, kas saistīti ar augļu un dārzeņu produkcijas ražošanu, izplatīšanu un patērēšanu,
                                                            
                                                         
                                                               —
                                                            
                                                            
                                                               izmaksas par pasākumiem, kurus veic, lai atbalstītu produktu izdalīšanu, un kuri ir saskaņā ar mērķiem, kas paredzēti programmā skolu apgādei ar augļiem un dārzeņiem.”;
                                                            
                                                         
                                             
                                 
                                       ii)
                                    
                                    
                                       punkta ceturto daļu aizstāj ar šādu:
                                       “Pirmās daļas b) apakšpunkta iii) punktā minētās komunikācijas izmaksas un iv) punktā minētās izmaksas par papildu pasākumiem nevar finansēt no citām Savienības atbalsta programmām.”;
                                    
                                 
                     
                           b)
                        
                        
                           panta 2. punktam pievieno šādu daļu:
                           “Šā panta 1. punkta pirmās daļas b) apakšpunkta iv) punktā minēto izmaksu kopējais apjoms, kas finansēts no Savienības fondiem, pēc 4. panta 4. punktā minētā galīgā piešķīruma izdarīšanas nepārsniedz 15 % no attiecīgajai dalībvalstij gada laikā piešķirtā Savienības atbalsta.”
                        
                     
         2. pants
   Stāšanās spēkā un piemērošana
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2014. gada 1. augusta.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 11. martā
      
         
            Komisijas vārdā –
         
         
            priekšsēdētājs
         
         José Manuel BARROSO
      
   
   
      (1)  OV L 347, 20.12.2013., 671. lpp.
   
   
      (2)  Padomes 2007. gada 22. oktobra Regula (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (OV L 299, 16.11.2007., 1. lpp.).
   
      (3)  Komisijas 2009. gada 7. aprīļa Regula (EK) Nr. 288/2009, ar kuru paredz sīki izstrādātus noteikumus par Padomes Regulas (EK) Nr. 1234/2007 piemērošanu attiecībā uz Kopienas atbalstu augļu un dārzeņu, pārstrādātu augļu un dārzeņu un banānu produktu piegādei bērniem mācību iestādēs saskaņā ar programmu “Augļi skolai” (OV L 94, 8.4.2009., 38. lpp.).